শনিবার সন্ধ্যা নটা নাগাদ ছিটেফোঁটা বৃষ্টি হল কলকাতার একটি বড় অংশে। সঙ্গে দমকা হওয়া। রাস্তা না ভিজলেও উত্তর কলকাতা থেকে দমকা হওয়ার সঙ্গে বৃষ্টি হল দক্ষিণ কলকাতা প‌র্যন্ত। ঘরফিরতি লোকজন বৃষ্টির আশা করলেও তা বেশিক্ষণ স্থায়ী হয়নি। ফলে তাপমাত্রাও কমার সম্ভাবনা নেই। এদিকে, শনিবার বাঁকুড়া ও পশ্চিম বর্ধমানের একাংশে আছড়ে পড়ল কালবৈশাখি। বৃষ্টির দাপটে দুর্গাপুর ও বাঁকুড়ার একাংশে তাপমাত্রা কমলেও বিদ্যুৎ বিভ্রাট হয় বেশকিছু জায়গায়।